***Hva vil folk si*** (engelsk: *What Will People Say*) er en internasjonal samproduksjonsfilm fra 2017 i dramagenren regissert og skrevet av Iram Haq. Filmens handling er satt i Pakistan, men alle scener ble innspilt i India, hovedsakelig i Rajasthan.

Filmen hadde sin verdenspremiere på den 42. Toronto internasjonale filmfestival den 9. september 2017.

Filmen vant fire priser under Amandaprisen 2018: beste norske kinofilm, beste regi (Iram Haq), beste mannlige skuespiller (Adil Hussain) og beste filmmanus (Iram Haq). Under Kanonprisen 2017 vant den fire priser, blant dem to til Iram Haq for regi og manus. Filmen har i tillegg vunnet flere internasjonale filmpriser.

Handlingsreferat
----------------

Historien er inspirert av regissør Iram Haqs eget liv. Den seksten år gamle Nisha lever et dobbeltliv, sammen med foreldrene sine i Oslo. Hun spiller basketball sammen med sine norske venner, går på fest og drikker, og har en norsk kjæreste som heter Daniel. Men hjemme hos foreldrene sine oppfører hun seg som en føyelig datter i sin tradisjonelle pakistansk muslimsk familie. En natt oppdager Nishas far Mirza Nisha at Daniel er på rommet hennes, og slår ham i sinne. Naboer hører skrikene og kontakter politiet, og Nisha blir tatt med til barnevernet. Nisha klandrer seg selv for det som har skjedd, men en rådgiver forsikrer henne om at hun ikke har gjort noe galt.

Mirza er villig til å akseptere at Nisha fortsetter å bo hjemme, på den betingelse av at hun gifter seg med Daniel - i den tro at de to har hatt sex allerede. Nisha protesterer på at de aldri har hatt sex, men faren hennes tror henne ikke på henne - og reagerer med sinne. Venner av familien, i det pakistanske samfunnet, oppfordrer Mirza til å gjøre noe med Nisha. De advarer ham om at Nisha kommer til å gjøre ytterligere ungdomsopprør, og dermed påvirke andre tenåringer i det pakistanske samfunnet på en negativ måte. Mirza, i frykt for familiens rykte, tvinger Nisha med seg til Pakistan og etterlater henne i søsterens hjem. Han insisterer på at han gjør det beste for henne.

Åtte måneder senere har Nisha lært seg matlaging og husarbeid, samtidig som hun går ved den lokale skolen. Hun sniker seg en gang inn på en internett-kafé og sender en Facebook-melding til vennen sin i Norge for å få hjelp. Men hun blir oppdaget av en tante, utsatt for vold og låst inne. Etter dette brenner onkelen passet hennes, slik at Nisha ikke har noe annet valg enn å tilpasse seg livet i hjemlandet. Nisha møter fetter Amir, sønnen til hennes tante, og de begynner å utvikle romantiske følelser for hverandre. Etter hvert som hun kommer nærmere ham, og tilbringer tid sammen med de andre søskenbarna sine, begynner Nisha endelig å føle seg litt mer lykkelig i hjemlandet.

Nisha og Amir våger seg ut i gatene sent en kveld, men de blir oppdaget når de kysser i en bakgate av politimenn. De slår Amir og tvinger Nisha til å strippe, før de tvinger Nisha og Amir til å utføre sensuelle handlinger, samtidig som politiet håner og tar fotografier av dem. Deretter tar de med seg ungdommene hjem, og utpresser Nishas tante og onkel med fotografiene for å få dem til å betale penger til de korrupte politi-folkene. Mirza ankommer Pakistan, og ber søsteren og svogeren sørge for at Nisha og Amir gifter seg for å få slutt på ytterligere sladder i samfunnet. De nekter, og Mirza tar med seg Nisha tilbake til Norge. De tvinger Nisha til å bytte skole, og forbyr henne å kontakte hennes tidligere venner.

Rolleliste
----------

* Maria Mozhdah - Nisha
* Adil Hussain - Mirza
* Ekavali Khanna - Mother Najma
* Rohit Saraf - Amir
* Ali Arfan - Asif
* Sheeba Chaddha - Aunt
* Jannat Zubair Rahmani - Salima
* Lalit Parimoo - Uncle

Om filmen
---------

Hovedpersonen Nisha, en 16 år gammel norsk-pakistansk jente, lever et dobbeltliv i en familie med tradisjonelle verdier. Men blant vennene sine er hun en vanlig norsk ungdom. Når faren erfarer om at hun er i et forhold oppstår det en kulturkonflikt. Foreldrene vil statuere et eksempel, kidnapper henne og tvinger henne til å bo hos slektninger i Pakistan. Her møter hun en kultur som er fremmedartet for henne. Mellom hun og faren oppstår det en "kulturkonflikt".

Priser og nominasjoner
----------------------

| Pris | Kategori | Nominert/vinner | Resultat |
| --- | --- | --- | --- |
| Kanonprisen 2017 | Beste kvinnelige hovedrolle | Maria Mozhdah | Nominert |
| Beste birolle | Adil Hussain | Vant |
| Beste regi | Iram Haq | Vant |
| Beste manus | Iram Haq | Vant |
| Beste produsent | Maria Ekerhovd | Vant |
| AFI Fest 2017 | Publikumsprisen – New Auteurs | Iram Haq | Vant |
| Les Arcs European Film Festival 2017 | Audience Choice Prize |  | Vant |
| Femme de cinéma Sisley/Les Arcs Prize |  | Vant |
| Young Jury Prize - Special Mention |  | Vant |
| Crystal Arrow |  | Vant |
| Filmfestivalen i Gøteborg 2018 | Publikumsprisen |  | Vant |
| Dragon Award - Beste nordiske film |  | Nominert |
| Filmkritikerprisen 2018 | Beste norske film |  | Vant |
| Amandaprisen 2018 | Beste norske kinofilm |  | Vant |
| Beste regi | Iram Haq | Vant |
| Beste kvinnelige skuespiller | Maria Mozhdah | Nominert |
| Beste mannlige skuespiller | Adil Hussain | Vant |
| Beste filmmanus | Iram Haq | Vant |
| Beste klipp | Janus Billeskov Jansen og Anne Østerud | Nominert |
| Film by the Sea International Film Festival 2018 | Youth Jury Award |  | Vant |
| Indie & Foreign Film Festival 2018 | Best Narrative Feature |  | Vant |
| Publikumsprisen |  | Vant |
| Palm Springs International Film Festival 2019 | Youth Jury Award |  | Vant |
| FIPRESCI Prize – Best Foreign Language Film |  | Nominert |

Referanser
----------

1. 1 2  «Dette er årets Amanda-vinnere 2018». *vg.no*. 18. august 2018. Besøkt 25. august 2018.
2. 1 2  «Stakk av med hele fire priser på kvinnedagen: - Kul måte å feire på». *dagbladet.no*. 9. mars 2018. Besøkt 4. april 2021.
3. ↑  «Her er de nominerte til Kanonprisen 2018 – Thelma og Hva vil folk si leder an». *montages.no*. 8. februar 2018. Besøkt 4. april 2021.
4. 1 2 3 4 5  «Hva vil folk si – Awards». *imdb.com*. Besøkt 4. april 2021.
5. ↑  «Iram Haqs Hva vil folk si vant publikumsprisen i Göteborg – hederlig omtale til Røverdatter». *montages.no*. 4. februar 2018. Besøkt 4. april 2021.
6. ↑  «Eili Harboe får kritikerpris for «Thelma»». *aftenbladet.no*. 22. mars 2018. Besøkt 4. april 2021.

Eksterne lenker
---------------

* (en) *Hva vil folk si* på Internet Movie Database Rediger på Wikidata

* (no) *Hva vil folk si* på NRK TV Rediger på Wikidata

* (sv) *Hva vil folk si* i Svensk Filmdatabas Rediger på Wikidata

* (da) *Hva vil folk si* i Danmark Nationale Filminstitut Rediger på Wikidata

* (fr) *Hva vil folk si* på Allociné Rediger på Wikidata

* (nl) *Hva vil folk si* på MovieMeter Rediger på Wikidata

* (de) *Hva vil folk si* på filmportal.de Rediger på Wikidata

* (en) *Hva vil folk si* på Rotten Tomatoes Rediger på Wikidata

* (en) *Hva vil folk si* på Box Office Mojo Rediger på Wikidata
* (no) *Hva vil folk si* hos Filmweb

Portal: Film


| * v
* d
* r
Vinnere av Amanda for beste norske film |
| --- |
| 
* 1985: *Orions belte*
* 1986: *Hustruer – ti år etter*
* 1987: *X*
* 1988: *Veiviseren*
* 1989: *For harde livet*
* 1990: *En håndfull tid*
* 1991: *Herman*
* 1992: *Frida – med hjertet i hånden*
* 1994: *Hodet over vannet*
* 1995: *Eggs*
* 1996: *Kjærlighetens kjøtere*
* 1997: *Budbringeren*
* 1998: *Salige er de som tørster*
* 1999: *Bare skyer beveger stjernene*
* 2000: *S.O.S.*
* 2001: *Heftig og begeistret*
* 2002: *Alt om min far*
* 2003: *Salmer fra kjøkkenet*
* 2004: *Buddy*
* 2005: *Hawaii, Oslo*
* 2006: *Slipp Jimmy fri*
* 2007: *Reprise*
* 2008: *Mannen som elsket Yngve*
* 2009: *Max Manus*
* 2010: *Upperdog*
* 2011: *Kongen av Bastøy*
* 2012: *Få meg på, for faen!*
* 2013: *Som du ser meg*
* 2014: *Tusen ganger god natt*
* 2015: *Børning*
* 2016: *Bølgen*
* 2017: *Kongens nei*
* 2018: *Hva vil folk si*
* 2019: *Ut og stjæle hester*
* 2020: *Barn*
* 2021: *Kunstneren og tyven*
* 2022: *Verdens verste menneske*
* 2023: *Ellos eatnu – La elva leve*

 |